CELEX: E2006P0003
Language: da
Date: 2007-02-15 00:00:00
Title: Anmodning om en rådgivende udtalelse fra EFTA-Domstolen indgivet af Oslo Tingrett i henhold til dennes beslutning af 30. januar 2006 i sagen Ladbrokes Ltd. mod Staten v/Kultur- og kirkedepartementet og Staten v/Landsbruks- og matdepartementet (Sag E-3/06)

15.2.2007   
            
            
               DA
            
            
               Den Europæiske Unions Tidende
            
            
               C 33/5
            
         Anmodning om en rådgivende udtalelse fra EFTA-Domstolen indgivet af Oslo Tingrett i henhold til dennes beslutning af 30. januar 2006 i sagen Ladbrokes Ltd. mod Staten v/Kultur- og kirkedepartementet og Staten v/Landsbruks- og matdepartementet
   
   (Sag E-3/06)
   (2007/C 33/03)
   Oslo Tingrett har ved en beslutning af 30. januar 2006, som indgik til EFTA-Domstolens justitskontor den 25. august 2006, anmodet EFTA-Domstolen om en rådgivende udtalelse i sagen Ladbrokes Ltd. mod Staten v/Kultur- og kirkedepartementet og Staten v/Landbruks- og matdepartementet om følgende spørgsmål:
   
               1.
            
            
               Udelukker artikel 31 og/eller 36 i EØS-aftalen national lovgivning, der fastsætter, at visser former for hasardspil kun kan udbydes af statsejede spillevirksomheder, der lader overskuddet gå til kulturelle og sportslige formål?
            
         
               2.
            
            
               Udelukker artikel 31 og/eller 36 i EØS-aftalen national lovgivning, der fastsætter, at der kun kan gives licens til at udbyde spil på hestevæddeløb til organisationer eller virksomheder, der ikke arbejder med gevinst for øje, og hvis formål det er at støtte hesteavl?
            
         
               3.
            
            
               Udelukker artikel 31 og/eller 36 i EØS-aftalen national lovgivning, der fastsætter, at der kun kan gives licenser til visse former for hasardspil til organisationer og foreninger, der ikke arbejder med gevinst for øje, og som har et humanitært eller socialt formål?
            
         
               4.
            
            
               Er det i henhold til EØS-retten tilladt for national lovgivning at lægge vægt på, at overskuddet fra spil bør gå til humanitære og sociale formål (herunder sport og kultur) og ikke til privat indtjening?
            
         
               5.
            
            
               Udelukker EØS-aftalens artikel 36 nationale lovbestemmelser, der forbyder, at der udbydes og markedsføres hasardspil, som er forbudt i Norge, men som drives lovmæssigt i en anden EØS-stat?